Structura organizatorică în Lotus Domino 


Instalarea unui server Domino, presupune conturarea unei 
scheme ierarhice de nume pentru server si utilizatori. Planificarea 
serverelor şi grupurillor de utilizatori este unul din cei mai importanţi 
paşi în configurarea soluţiei Lotus Domino. 


Infrastructura serverelor Domino poate fi privita din două 
puncte de vedere: 
> logic, categorie în care intră domeniile şi organizaţiile, 
> fizic, categorie în care intră reţelele. 


Domeniul Domino este format dintr-un grup de servere 
Domino care împart o bază de date comună numită Domain 
Directory. 


Un server aparţine unui singur domeniu. Fiecare server dintr- 
un domeniu este reprezentat în Domain Directory de un document 
(Server Document) care defineşte server-ul respectiv şi care 
gazduieşte o parte din setările necesare pentru configurare. 


Utilizatorii sunt o parte componentă a Domain Directory. 
Fiecare utilizator face parte din acelaşi domeniu cu home server-ul 
său. De asemenea fiecare utilizator este reprezentat de un 
document (Person Document). 


În general o organizaţie este alcătuită dintr-un singur domeniu 
(Fig. 1). Desigur există şi excepţii de tipul: dacă o companie are mai 
multe filiale si aceste filiale au un grad de independenta ridicat, 
atunci in structura acestei companii se pot delimita cateva domenii 
(pentru fiecare filiala) (Fig. 2). 

Fig. 1 Organizatia Roedu alcatuita dintr-un singur domeniu. 

Fig. 2 Organizatia Roedu alcatuita din 4 domenii: lasi, Cluj, Timisoara, 
Bucuresti 


În cadrul unui domeniu pot fi definite mai multe unit-uri 
organizaționale. În general o organizaţie este alcătuită dintr-un 
domeniu şi mai multe unit-uri organizaționale pentru fiecare 
departament. Structura organizaţională este reprezentată de un 
arbore care se poate intinde pe maxim 5 nivele (domeniu + 4 nivele 
de unit-uri organizaționale) (Fig. 3). 

Fig. 3 Domeniul /asi si 5 unit-uri organizationale de nivel 1 si 2 


Conceperea unei scheme organizaționale începe cu crearea 
unui “certifier ID” pentru fiecare nod din schema (Fig. 4). Fiecare 
certificat este folosit la crearea userilor şi instalarea server-elor. 
Utilizatorii ş serverele care sunt certificate de acelaşi nod din 
schema pot să comunice între ei (altfel trebuie creat un “cross- 
certificate”). 

Fig. 4 Certificatele emise in domeniul /asi 


Rețelele Domino permit personalizarea  (customizarea) 
structurii logice a reţelei cât mai aproape de echipamentele fizice 
existente. Intr-o reţea domino bazele de date sunt replicate între 
servere. Este important stabilirea unei politici clare de replicare între 
servere care trebuie să ţină cont de lăţimea de bandă existentă în 


reţeaua fizică. Politica de replicare poate fi stabilită prin reţelele 
definite în Domino. Un alt aspect care poate influenţa replicarea o 
reprezinta firewall-urile care sunt instalate în reţea cu rol de 
protejarea “segmentelor“ reţelei. 

Unul din cel mai des folosit mod de configurare între două sau 
mai multe reţele o reprezintă configurarea a două sau mai multe 
“hub-uri” (Fig. 5). 

Fig. 5 Modul de organizare a retelelor folosind 2 hub-uri 


Instalarea hub-urilor permite controlul replicării între reţele, 
singurele servere care replică date dintr-o reţea în alta fiind aceste 
hub-uri. In mod normal (fără implementarea unei astfel de structuri) 
fiecare server va replica cu toţi ceilalţi parteneri. In acest caz însă, 
serverele din reţea “TUIASI” vor replicate intre ele si cu “HUB- 
TUIASI”, serverele din “UAIC” vor replica între ele şi cu “HUB- 
UAIC”,iar “HUB-UAIC” va replica cu “HUB-TUIASI” (Fig. 6). 

Fig. 6 Replicarea in domeniul /asi 


Fiecare utilizator din reţea va fi creat folosind unul din 
certificatele emise în organizaţie. In funcţie de certificatul ales, acel 


utilizator va avea anumite drepturi în întreaga reţea Domino. 
Numele complet al utilizatorului va fi de asemenea definit în funcţie 
de certificatul ales. Pentru utilizatorul Smith din FEAA acesta este: 
Smith/feaa/uaic/iasi (Fig. 7) 

Fig. 7. Utilizatorii din domeniul /as; 


